b'\n_START_ARTICLE_\nTupsutuhatjalkainen\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nTupsutuhatjalkainen on 2\xe2\x80\x933\xc2\xa0millimetrin pituinen. Kuten sen nimest\xc3\xa4 voi p\xc3\xa4\xc3\xa4tell\xc3\xa4, sen ruumis on karvatupsujen peitt\xc3\xa4m\xc3\xa4. Kuten muillakin Polyxenus-lajeilla, tupsutuhatjalkaisella on vain 13 paria jalkoja, joka on v\xc3\xa4hemm\xc3\xa4n kuin tuhatjalkaisilla yleens\xc3\xa4. Ruumis on lyhyt ja koostuu 11 jaokkeesta.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nTupsutuhatjalkaista esiintyy hyvin erilaisissa elinymp\xc3\xa4rist\xc3\xb6iss\xc3\xa4. Se suosii asuinpaikkanaan m\xc3\xa4nty\xc3\xa4, jonka kaarnan raoissa se oleskelee. Lis\xc3\xa4ksi sit\xc3\xa4 el\xc3\xa4\xc3\xa4 esimerkiksi karikkeessa, kasvien juuristoissa ja seinill\xc3\xa4.\n_START_SECTION_\nElintavat\n_START_PARAGRAPH_\nTupsutuhatjalkainen on aktiivinen p\xc3\xa4\xc3\xa4asiassa \xc3\xb6isin. Se on Suomessa yleens\xc3\xa4 partenogeneettinen, ja koiraat ovat eritt\xc3\xa4in harvinaisia. Naaras munii hedelm\xc3\xb6itym\xc3\xa4tt\xc3\xb6mi\xc3\xa4 munia.'